laion/Wikipedia-Exotic huggingface dataset:
מריה פון טשנאדי

מריה פון טשנאדי (בהונגרית: Tasnády Fekete Mária;‏ 16 בנובמבר 1911 – 16 במרץ 2001) הייתה שחקנית הונגרייה. פון טשנאדי נולדה בטרנסילבניה שאז הייתה בשליטת האימפריה האוסטרו הונגרית לזוג הורים הונגרים. לאחר מלחמת העולם הראשונה עברה להונגריה ובשנת 1932 לגרמניה אך בשנת 1938 חזרה להונגריה אותה עזבה בשנת 1948. היא למדה ספרות באוניברסיטת בודפשט. ב-1931 נבחרה למיס הונגריה והתמודדה בתחרות מיס אירופה. ב-1932 הופיעה לראשונה בקולנוע בסרט הקומדייה "Wenn die Liebe Mode macht". ב-1936 שיחקה בתפקיד הראשי ב"Schlußakkord", מלודרמה אודות השלטון הנאצי. ב-1937 שיחקה בסרט "Menschen ohne Vaterland" המתרחש בלטביה בזמן מלחמת העולם הראשונה. ב-1940 שיחקה בסרט ההיסטורי "סרייבו" העוסק ברצח פרנץ פרדיננד. ב-1941 שיחקה בסרט הפשע "Alarm". ב-1942 שיחקה בסרט התעמולה האיטלקי "בנגזי". לאחר מלחמת העולם השנייה החלה לעבוד ברדיו אירופה החופשית והתגוררה במינכן. ב-1951 היא גילמה את אמו של אנריקו קארוזו בסרט ביוגרפי אודותיו. ב-1955 מצודת ויבורג שיחקה בסרט "André and Ursula" המבוסס על רומן גרמני. בנוסף למשחק היא עסקה גם בתחום המוזיקה. ב-1954 עברה להתגורר במינכן, היא נישאה פעמיים (החל משנת 1937 עם גזה פון רדוואני). מדיה וקבצים בנושא מריה פון טשנאדי בוויקישיתוף מריה פון טשנאדי, במסד הנתונים הקולנועיים IMDb (באנגלית) מריה פון טשנאדי, באתר AllMovie (באנגלית) מריה פון טשנאדי, במסד הנתונים הקולנועיים KinoPoisk (ברוסית) הביוגרפיה [1] ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קשר עיר

קשר עיר הוא סרט קולנוע ישראלי משנת 1998 עם דפנה רכטר, שרון אלכסנדר ויהונתן סגל בתפקידים הראשיים. הסרט היה מועמד ל-12 פרסי אופיר, היה גם מועמד לפרס בפסטיבל ברלין, ובנוסף זכה בפרס הסרט הטוב ביותר בפסטיבל הסרטים הבינלאומי חיפה. אווה נשואה בנישואים לא מאושרים לרובי ואם לילד, היא עובדת בחנות ונפגעת מהלנת שכר. נישואיה מתדרדרים עמוק יותר עם שובו לארץ של עמנואל, מאהבה לשעבר של אווה וחברו לספסל הלימודים של רובי. "קשר עיר", במסד הנתונים הקולנועיים IMDb (באנגלית) "קשר עיר", באתר AllMovie (באנגלית) "קשר עיר", באתר ספר הקולנוע הישראלי "קשר עיר", באתר אידיבי "קשר עיר", במסד הנתונים הקולנועיים KinoPoisk (ברוסית) "קשר עיר", במיזם "אישים" לתיעוד היצירה הישראלית ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
התחנה הישנה (שיר)

התחנה הישנה הוא שיר עברי משנת 1994 שכתב והלחין קובי אוז וביצעה להקת טיפקס. השיר נכלל באלבומה השלישי של הלהקה, "החיים שלך בלאפה". בשיר מתייחס הדובר באופן נוסטלגי לתחנה המרכזית הישנה בתל אביב. על השיר אמר אוז: "אומרים שהשיר הזה נבואי כי הוא אומר שהתחנה היא מדינה אחרת ויש שאומרים שזה מה שהיא הפכה להיות". במצעד הפזמונים העברי השנתי של רשת ג' לשנת תשנ"ה (1995) דורג השיר במקום ה-35. השיר מתאר את האווירה שהייתה בתחנה המרכזית הישנה בתל אביב, כפי שנחוותה על ידי אוז. בין היתר מוזכרים בה קולנוע מרכז בסלומון פינת נווה שאנן אשר הקרין סרטים פורנוגרפיים, את דוכני הנעלים של רחוב נווה שאנן, את השירותים הציבוריים המלוכלכים, את הרוכלים הרבים בתחנה, את דוכני הפלאפל ואת חנויות הקסטות שזוהו עימה. הוא מתאר אותה כמציאות ששונה משאר העיר תל אביב. הודיאו קליפ לשיר בוים על ידי עמנואל הלפרין וקובי אוז. הוא כולל צילומים בשחור-לבן של חברי הלהקה בסביבת התחנה שננטשה קודם לכן, בשילוב עם קטעי ארכיון בהם מצולמת התחנה בתקופת פעילותה. רמי יוסיפוב, טיפקס: ספר תווים: 1988-1998, עמ' 47, הוצאת עננה, 1999. (הספר בקטלוג ULI) מילות השיר, באתר שירונט לדף השיר, באתר הספרייה הלאומית קובי אוז, סולן "טיפקס": "אנחנו כמו הילדים של 'כוורת' ו'שפתיים' ביחד", באתר מעריב, 25 באוגוסט 2016 יואב קוטנר, אוז לתמורה, באתר ישראל היום, 20 ביוני 2014 המצעד השבועי של מדיה פורסט, באתר web.archive.org, ‏2023-10-22
נונאטאק טנט

נונאטאק טנט (באנגלית: Tent Nunatak;מילולית: נונאטאק האוהל) הוא נונאטאק בצורת פרמידה, המהווה את הגבול הדרומי של מפרצון וירלווינד בחוף המזרחי של ארץ גרהאם בחצי האי האנטארקטי שבאנטארקטיקה. הנונאטק צולם מהאוויר על ידי השרות האנטארקטי של ארצות הברית בשנת 1940 (אשר תיארו אותו כ"נונאטק סלע בצורת אוהל"), ומופה על ידי סקר שטחי חסות איי פוקלנד בשנת 1947. שמו של הנונאטאק ניתן לו בשל צורתו. • Defense Mapping Agency Hydrographic/Topographic Center, Sailing Directions (planning Guide) and (enroute) for Antarctica, P 274 נונאטאק טנט באתר הסקר הגאולוגי של ארצות הברית נונאטאק טנט באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי "distinctive tentshaped rock nunatak"
מפרצון וירלווינד

מפרצון וירלווינד (באנגלית: Whirlwind Inlet) הוא מפרצון מכוסה קרח, בין כף נורת'רופ לנונאטאק טנט, בחוף המזרחי של ארץ גרהאם, בחצי האי האנטארקטי שבאנטארקטיקה. המפרצון התגלה על ידי סר יוברט וילקינס בטיסת החקר שערף באזור ב-20 בדצמבר 1928. לאחר מכן המפרצון צולם מהאוויר על ידי השרות האנטארקטי של ארצות הברית בשנת 1940, ומופה על ידי סקר שטחי חסות איי פוקלנד בשנת 1947. וילקינס ראה את קרחוני וירלווינד ארבעה קרחונים גדולים הזורמים אל המפרצון, ובשל מיקומם ביחס למפרצון הם הזכירו לו את המנוע הכוכבי במטוס הרייט-וירלווינד (Wright Whirlwind) בו ביצע את טיסת החקר שלו, ולכן קרא למפרצון וירלווינד. • Defense Mapping Agency Hydrographic/Topographic Center, Sailing Directions (planning Guide) and (enroute) for Antarctica, P 274 • Ian Renfrew, Polar storms and polar jets: Mesoscale weather systems in the Arctic & Antarctic • Andy Elvidge, Ian Renfrew, What causes foehn warming? • Suzanne L. Bevan, Adrian Luckman, Bryn Hubbard, Bernd Kulessa, David Ashmore, Peter Kuipers Munneke, Martin O’Leary, Adam Booth, Heidi Sevestre, and Daniel McGrath, Centuries of intense surface melt on Larsen C Ice Shelf, The Cryosphere, 11, 2743–2753, 2017 https://doi.org/10.5194/tc-11-2743-2017 מפרצון וירלווינד באתר הסקר הגאולוגי של ארצות הברית מפרצון וירלווינד באתר הגאזט האנטארקטי המשווה SCAR של ממשלת אוסטרליה מפרצון וירלווינד, סרטון באתר יוטיוב מידע גאוגרפי והיסטורי
אמא ואני

אמא ואני (באנגלית: Tee & Mo) היא סדרת הנפשה בריטית-קנדית לילדים, המשודרת בישראל בדיבוב לעברית בערוץ לולי החל משנת 2018. הריונות ראשונים מלווים ברעיונות גדולים על הורות, אך כשהילד נולד הוא מופיע עם רעיונות משלו לגבי איך הדברים צריכים להתנהל. כך מתחיל הקשר בין שני הקופים, האם מו ובנה הראשון טי. טי ומו עושים הכל יחד - אמא מלמדת את הילד להיות ילד, אבל גם הילד מלמד את האמא להיות אמא. טי - קוף קטן בן 3 וחצי, פעלתן, סקרן ומלא חוש הומור, שתמיד תראו אותו עם הצעצוע האהוב עליו - קפטן קוף. אך כמו כל ילד בן 3, טי נוטה לראות את הדברים רק מנקודת מבטו. מו - אמו של טי. אחראית לכל עבודות הבית והגינה, ובעיקר אחראית על בנה האהוב. לילי - טיגריסית חמודה, שהיא חברתו של טי טומו - סנאי מעופף חמוד, צעיר ואמיץ היידי - נקבת היפופוטם נלהבת, שהיא חברתה הטובה של מו. מר אוג - חזיר היבלות המסודר, שהוא השכן של טי ומו. אתר האינטרנט הרשמי של אמא ואני (באנגלית) "אמא ואני", במסד הנתונים הקולנועיים IMDb (באנגלית) "אמא ואני", במסד הנתונים הקולנועיים KinoPoisk (ברוסית) אמא ואני, במיזם "אישים" לתיעוד היצירה הישראלית פרקי אמא ואני באתר לולי
יוסיפ ברקאלו

יוסיפ ברקאלו (בקרואטית: Josip Brekalo; נהגה: [jǒsip brěːkalo]; נולד ב-23 ביוני 1998) הוא כדורגלן קרואטי המשחק בעמדת החלוץ בקסימפאשה ובנבחרת קרואטיה. ברקאלו התאמן לאורך עשור במחלקת הנוער של דינמו זאגרב, כשאת הופעת הבכורה שלו בליגה הקרואטית ערך ב-19 בדצמבר 2015 נגד אינטר זפרשיץ'. ב-15 במאי 2016, נרכש על ידי וולפסבורג מהבונדסליגה בסכום של 10 מיליון אירו. ב-31 בינואר 2017, הוא הושאל לשטוטגרט עד לתום העונה, עם אופציית השאלה לעונה נוספת. ברקאלו כבש את שערו הראשון בקריירה הבוגרת שלו ב-17 בפברואר 2017, כשנכנס כמחליף בניצחון החוץ 1–2 על פ.צ היידנהיים. ב-1 בינואר 2018, הוא שב בחזרה לשורותיה של וולפסבורג. ב-31 באוגוסט 2021 הושאל לטורינו לעונה אחת. ב-28 בינואר 2023 חתם בפיורנטינה. ב-29 בינואר 2024 הושאל להיידוק ספליט. ב-7 בספטמבר 2024 חתם בקסימפאשה הטורקית. ב-15 בנובמבר 2018 ערך ברקאלו את הופעת הבכורה שלו במדים הלאומיים במשחק נגד ספרד במסגרת ליגת האומות. ב-8 בספטמבר 2020 כבש את שערו הראשון עבור קרואטיה בהפסד 2–4 לצרפת. במאי 2021 זומן לסגל הנבחרת לקראת משחקיה ביורו 2020. אביו של ברקאלו, אנטה, הוא כדורגלן עבר, שייצג את בוסניה והרצגובינה בקבוצות נוער שונות, מכיוון שהוא מגיע מאזור פוסאבינה שבבוסניה, הקריירה שלו נעצרה בגיל 21, אז פרצו מלחמות יוגוסלביה והוא נפצע בשדה הקרב. בקיץ 2018, עורר ברקאלו מחלוקת בתקשורת הגרמנית והקרואטית לאחר שקבע כי לא היה רוצה לענוד סרט קפטן עם צבעי דגל הלהט"ב, לאחר שהמועדון החליט כי קפטני כל קבוצותיהם ילבשו סרט כזה במהלך 2018/2019. הקרואטי טען כי "אני חייב לומר שאני לא יכול לעמוד לגמרי מאחורי הפעולה הזו, כי זה סותר את האמונה הנוצרית שלי. גדלתי כדתי. אני בסדר עם אנשים שחיים באורח חיים אחר, כי זה עניינם. אבל אני לא רוצה ולא צריך לשאת סמל המייצג אותם". מדיה וקבצים בנושא יוסיפ ברקאלו בוויקישיתוף יוסיפ ברקאלו, ברשת החברתית אינסטגרם יוסיפ ברקאלו, באתר Transfermarkt יוסיפ ברקאלו, באתר Soccerway יוסיפ ברקאלו, באתר WorldFootball.net יוסיפ ברקאלו, באתר National Football Teams יוסיפ ברקאלו, באתר FootballDatabase.eu יוסיפ ברקאלו מושאל לשטוטגרט ברקאלו מעניק לקבוצתו ניצחון חוץ בהיידנהיים ברקאלו חוזר לוולפסבורג Sportske novosti - VATRENI OTKRIO KAKO JE RAT ZAUSTAVIO OCA ŠARGIJU DA POSTANE NOGOMETNA KLASA 'Otišao je na ratište, bio ranjen i spriječen ostvariti snove', sportske.jutarnji.hr, ‏8 ביוני 2019 (ב־) Brekalo on Wolfsburg's LGBT armband: 'I don't want to carry a symbol representing them', Bulinews (באנגלית)
LEVC TX

LEVC TX (קרויה גם: TX5) היא מכונית בתצורת מונית, המוגדרת כמכונית רטרו בעלת הנעה היברידית, אשר מיוצרת על ידי חברת הנדסת הרכב London Electric Vehicle Company (אנ'), (שם רשמי: The London Taxi Corporation Limited, לשעבר "London Taxi Company") הבריטית, חברת בת של יצרנית הרכב הסינית ג'ילי אשר מיוצרת משנת 2017 בבריטניה. מכונית היברידית (מנוע בנזין + מנוע חשמלי). 4 דלתות - סדאן. ניתן לפתוח את הדלתות האחוריות כנגד הרוח, נבנתה מסגרת צד נשלפת חשמלית לכניסה לכיסא גלגלים לתא הנוסעים. 6 מושבים (נהג + חמישה נוסעים). דגם ה-"LEVC TX" בנוי על פלטפורמה ייחודית, המבוססת על ידי שלדת אלומיניום מלוכדת שנבנתה בבריטניה. טווח נסיעה משולב כאשר הגנרטור מתחיל לפעול - 607 ק"מ. טווח סוללה חשמלית מסוג סוללת ליתיום-יון - 129.7 ק"מ. דגם "LEVC TX" מצויד בחבילת סוללות של 33 קילוואט המסופקת על ידי חברת הכימיה התעשייתית מ-קוריאה הדרומית "LG Chem" (אנ'), ומפעילה מנוע חשמלי בנוי של 110 קילוואט של התאגיד הגרמני סימנס. ביוני 2019 הוצג הוואן של הגרסאות המסחריות, הנקרא "LEVC LCV" שיש לו רצפה מוארכת וגג מורם עם דלתות הזזה אחוריות. דגם "LEVC TX" (צולם בהמבורג) דגם "LEVC TX" אוסטין FX3 אוסטין FX4 LTI TX1 LTI TXII מדיה וקבצים בנושא LEVC TX בוויקישיתוף אתר האינטרנט הרשמי של LEVC TX דגם "LEVC TX" autoexpress.co.uk/car-news דגם "LEVC TX" independent.co.uk/life-style/motoring/motoring-news דגם "LEVC TX" levc.com/technology דגם "LEVC TX" (באיטלקית) .it/news/curiosita/2017/07/11/foto_nuovo_taxi_di_londra
ישיבת הסדר חולון

ישיבת הסדר חולון היא ישיבת הסדר בחולון, המשתייכת למרכז ישיבות בני עקיבא. הישיבה הוקמה בשנת ה'תשס"ד (2004) בשכונת "נאות שושנים" הנמצאת במרכז העיר. בראשית דרכה לקחה על עצמה ישיבת מעלות, בראשות הרב יהושע ויצמן, את אחזקתה הכלכלית של הישיבה. משנת ה'תשס"ו (2006) הישיבה פועלת כגוף עצמאי. כיום לומדים בה כ-50 תלמידים ואברכים. לישיבה כעשרים אברכים הגרים בעיר, וסביב הישיבה הצטרפו כעשר משפחות נוספות. בראשות הישיבה עומדים הרב חגי לונדין והרב טל שאוליאן. בעבר עמדו בראש הישיבה הרב אלעזר אהרנסון (ה'תשס"ד - ה'תשע"ז ; 2004 - 2017) והרב אביב זגלמן (ה'תשע"ז - ה'תש"פ ; 2017 - 2020 והרב ישי ויצמן (ה'תש"פ - ה'תשפ"ב ; 2020 - 2022) בישיבה מודגש לימוד הגמרא בעיון הלכתי היורד בכל סוגיה עד להלכה למעשה (ללא התפשרות על העיון הישיבתי הקלאסי). כמו כן הלימוד מאחד את ההלכה והגמרא עם הרעיונות האמוניים והמחשבתיים, מתוך שאיפה ללמוד את כל מקצועות התורה – גמרא (בבלי וירושלמי), הלכה, תנ"ך, מדרש, אמונה, חסידות וקבלה, בדגש על אמונה תמימה יחד עם רוחב דעת כללי. הרב לונדין שם דגש על העבודה המוסרית של בניין האישיות של התלמידים. תלמידי הישיבה מתגייסים לשירות בצה"ל באמצע שיעור ב', ולאחר חזרתם מהצבא חלקם לומדים במכון ללימודי הוראה הפועל במסגרת הישיבה. הישיבה מעורבת בנעשה בעיר. בתחום הקהילה: הישיבה היא מרכז תורני וחברתי בפעילויות שונות, בעיקר בשבתות ובחגים. כך, למשל, ייסדה הישיבה במה תורנית ליום העצמאות. דוגמה נוספת: ישיבת חולון הייתה הראשונה בארץ שערכה ריקודגלים ביום ירושלים מחוץ לירושלים, כבר בשנת תשס"ה. בתחום החינוך: בשנת תשס"ז הקימה ישיבת ההסדר בשיתוף עם הגרעין התורני ישיבה תיכונית, ישיבת בני עקיבא חולון. תלמידי ישיבת ההסדר פועלים פעילות העשרה תורנית קבועה מדי שבוע בישיבה התיכונית וכן בבית הספר נאות שושנים. בתחום הנוער: תלמידי הישיבה היו שותפים לצוות חשיבה עירוני (שאיננו דתי), הפועל לקירוב כלל הנוער בעיר למורשת ולמסורת היהודית, וכן עוסקים לעיתים בפעילות משותפת עם תנועות הנוער בעיר. כמו כן הישיבה הקימה בחולון סניף של תנועת הילדים עוז. אברכי הישיבה מלווים את צוות ההדרכה של סניף עוז וכן גם של סניף בני עקיבא. בתחום זהות יהודית: תלמידי הישיבה פועלים להעמקת הזהות היהודית, באמצעות דוכני מעייני הישועה, 'פנים אל פנים', הכנת ילדים לבר מצווה, ופעילות בבתי ספר. אתר האינטרנט הרשמי של ישיבת הסדר חולון פרוייקט הישיבות של סרוגים: ישיבת ההסדר בחולון, באתר "סרוגים", 21 בדצמבר 2010 ערוץ היוטיוב הרשמי של ישיבת הסדר חולון עמוד הפייסבוק הרשמי של ישיבת הסדר חולון חשבון הטוויטר הרשמי של ישיבת הסדר חולון כיום שטחי מקוה ישראל הם חלק מפארק אריאל שרון אריה יואלי, ‏שני ראשי ישיבה חדשים לישיבת ההסדר בחולון, באתר "סרוגים", 14 ביולי 2022 גיא עזרא, ‏ראש ישיבת חולון התפטר מתפקידו: "לוקח אחריות", באתר "סרוגים", 11 באוגוסט 2020
YJ-18

YJ-18 (במנדרינית: 鹰击 תרגום מילולי: תקיפת העיט, פין-יין: Yīng jī, סימול נאט"ו: CH-SS-NX-13‏, השם המלא במנדרינית תקנית: 鹰击18反舰导弹) היא סדרה של טילי שיוט נגד ספינות ומטרות קרקעיות, מתוצרת סין. על פי הערכות מחלקת ההגנה האמריקאית, YJ-18 דומה למערכת הרוסית 3M-54‏ Klub, כאשר טילי השיוט נעים במהירות תת-קולית במהלך רוב השיוט, אך בעת יעף ההתקפה עולים למהירות על-קולית, ועם טווח יעיל של כ-540 ק"מ. מקצת אנליסטים מערביים מעריכים כי YJ-18 היא העתקה של 3M-54E‏. הטילים יכולים להיות משוגרים אנכית ואף ניתן לשגרם מצוללות (ברגסא המותאמת) מקני שיגור טורפדו. על פי פרסומים במדיה הסינית למערכת יכולות ניווט אינרציאליות, ועם תמיכה מבערכת הנווט הלווינית הסינית BeiDou, ונושאת ראשי קרב עם יכולת השמדת מערכות אלקטרוניות באזור הפגיעה על ידי פיצוץ אלקטרומגנטי. הטילים פרושים על משחתות מסוג Type 052D ו-Type 055 וייתכן שאף בצוללות גרעיניות מסוג Shang-II, ‏Song, ‏Yuan ועוד. YJ-18: הטיל המקורי נגד מטרות קרקעיות ומשוגר מספינות. YJ-18A: תצורה נגד ספינות עם שיגור אנכי. מותקן על משחתות Type 052D ו-Type 055‏. YJ-18B: תצורה לשיגור מצוללות. YJ-18C: תצורה לתקיפת מטרות קרקעיות, משוגר ממכולות נישאות (בדרך כלל על גבי ספינות), בדומה למערכת הנשק "Club-K"‏. גרסה ניידת חופית: גרסה קרקעית שלא ידוע עליה הרבה. משגרים קרקעיים מוזקפים בעלי כוורת של 12X12 ‏(TEL)‏. מדיה וקבצים בנושא YJ-18 בוויקישיתוף Gormley, Dennis M.; Erickson, Andrew S.; Yuan, Jingdong (30 בספטמבר 2014). "A Potent Vector: Assessing Chinese Cruise Missile Developments". Joint Forces Quarterly. National Defense University (75): 102. נבדק ב-8 במאי 2015. {{cite journal}}: (עזרה) New Mobile Coastal Variant of YJ-18 Supersonic Anti-Ship Missile Spotted in China - Navyrecognition.com, 5 August 2015 United States Office of the Secretary of Defense: Annual Report To Congress 2015, p.46 United States Office of the Secretary of Defense: Annual Report To Congress 2015, p.10 United States Navy Office of Naval Intelligence: The PLA Navy, p.16 "简氏称中国鹰击-18反舰导弹可"空中急拐弯"(图)". mil.news.sina.com.cn. 12 בספטמבר 2013. נבדק ב-10 במאי 2015. {{cite web}}: (עזרה) https://freebeacon.com/national-security/china-building-long-range-cruise-missile-launched-from-ship-container/ ערך זה הוא קצרמר בנושא סין ובנושא צבא. אתם מוזמנים לתרום לוויקיפדיה ולהרחיב אותו.
עמרי לוי

עומרי לוי (נולד ב-18 בספטמבר 1970) הוא במאי קולנוע ותסריטאי ישראלי. עמרי לוי נולד בברקלי שבקליפורניה, ארצות הברית ב-1970. גדל ומתגורר בירושלים. בוגר בהצטיינות של בית הספר לקולנוע סם שפיגל. סרט הגמר שלו "חול" נבחר כאחד מעשרת הסרטים הטובים ביותר של בית הספר והיה מועמד סופי לפרס האוסקר לסרטי סטודנטים בלוס אנג'לס. לאחר לימודיו בשנת 2000, כתב וביים את סדרת הדרמה "הסודות של כנרת" בהפקת מיכה שגריר עבור "שידורי קשת" (שתי עונות). הסדרה זכתה בפרס הראשון בפסטיבל סן פרנסיסקו 2000 ובפסטיבל מינכן. באותה שנה גם כתב וביים את דרמת הטלוויזיה "איש השלג" עבור "קשת", בהפקת מיכה שגריר. בשנים 2003–2002 ביים את סרטו העלילתי הראשון באורך מלא - "מיס אנטבה", בהפקה משותפת עם בית הספר סם שפיגל. הסרט הוקרן בבתי הקולנוע בארץ וזכה בפרסים בישראל ובעולם, ובהם ציון לשבח בפסטיבל ברלין ובפסטיבל ירושלים, ובפרס הסרט הטוב ביותר בפסטיבלים של בואנס איירס, טיוואן, זלין צ'כיה ועוד. לוי ביים את הסרטים הקצרים: "רומי וירושלים" (2005, דוקומנטרי), "רגע לפני המראה" (2010, עלילתי), ו"התיק השחור" (2012, עלילתי, על פי סיפור קצר מאת יהושע קנז, מהספר "דירה עם כניסה בחצר"). יזם וניהל את הפסטיבל הבינלאומי לסרטי ילדים ונוער בסינמטק ירושלים בין 2007 ל-2012. לוי הוא המנהל האקדמי של בית הספר "מעלה" לקולנוע בירושלים מאז שנת 2007 ועד היום. בתקופה זו ליווה לוי את יצירתם והפקתם של למעלה מ-200 סרטים קצרים של תלמידי שנים ב ו ג בבית הספר. חלק גדול מסרטים אלו הוקרנו בפסטיבלים יוקרתיים ברחבי העולם וזכו בפרסים רבים. בשנת 2016 כתב וביים את הסרט "ארמונות בחול" על פי הסיפור הקצר "עצם התהליך" מאת הסופרת בלה שייר. הסרט הוקרן בסינמטקים ברחבי הארץ בקיץ 2016 כחלק מפרויקט "החצר האחורית" במימון קרן גשר לקולנוע רב תרבותי, קרן רבינוביץ', והרשות השנייה. הסרט הוקרן גם בערוץ 10. באוקטובר 2016 ביים את הסרט הקצר "התנגשות" על פי תסריט של דקלה קידר. בסרט משתתפים השחקנים רננה רז ודן שפירא. הסרט נקנה להפצה בינלאומית על ידי חברת Shorts.tv הבריטית והיה מועמד לפרס אופיר לסרט הקצר. בשנים 2016–2017 כתב את הסרט באורך מלא "איזה ילד יפה" בתמיכת קרן רבינוביץ. ב-2018 יזם, מפיק ובמאי שותף של סרט הקולנוע "הביקור", בשיתוף ארבעה בוגרים מצטיינים של בית ספר לקולנוע מעלה. הסרט זכה במענק הפקה של מיזם הקולנוע בירושלים. בשנת 2022 השתתף ב"סטודיו לפיתוח" מטעם קרן גשר וקרן אבי חי במהלכה כתב את סדרת הטלוויזיה "המשפחה" בשנת 2024 כתב וביים את הסרט הקצר "הכלבה" בהשתתפות השחקן ישי גולן ובתמיכת קרן גשר עמרי הוא בנו של פרופ' חיים לוי, כלכלן וחתן פרס ישראל. מדיה וקבצים בנושא עמרי לוי בוויקישיתוף אתר האינטרנט הרשמי של עמרי לוי עמרי לוי, במסד הנתונים הקולנועיים IMDb (באנגלית) עמרי לוי באתר סם שפיגל עמרי לוי באתר בית הספר "מעלה" "התנגשות", במסד הנתונים הקולנועיים IMDb (באנגלית)
דון ביוז

דונלד "דון" ביוז (באנגלית: Donald "Don" Buse; נולד ב-10 באוגוסט 1950) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1972–1985. כשחקן אינדיאנה פייסרס זכה באליפות ה-ABA‏ (1973) והשתתף הן במשחק האולסטאר של ה-ABA‏ (1976) והן במשחק האולסטאר של ה-NBA‏ (1977). סיים את קריירת ה-ABA עם ממוצע של 2.7 חטיפות למשחק - הממוצע הגבוה בתולדות הליגה. ממוצעיו הכוללים ב-ABA וב-NBA הם 7.1 נקודות, 4.6 אסיסטים, 2.7 ריבאונדים ו-2.0 חטיפות למשחק. ביוז נולד בעיר הנטינגטון שבדרום אינדיאנה, וגדל בהולנד הסמוכה. בשנת 1968 החל ללמוד באוניברסיטת אוונסוויל אשר באוונסוויל, וב-3 עונותיו בקבוצת הכדורסל שלה קלע 17.0 נקודות בממוצע למשחק. בדראפט ה-NBA‏ 1972 נבחר ביוז על ידי פיניקס סאנס בבחירה ה-34, אך בחר לשחק עבור אינדיאנה פייסרס מליגת ה-ABA. בעונת הרוקי שלו זכה עם אינדיאנה באליפות ה-ABA השנייה שלה ברציפות והשלישית בסך הכול, כמחליפו מהספסל של הרכז פרדי לואיס. בשנים הבאות היה אחד השחקנים הבולטים בקבוצה, לצד ג'ורג' מקגיניס, מל דניאלס ובילי נייט, וסייע לה להעפיל לגמר ה-ABA בפלייאוף 1975. בעונת 1975/1976 הוביל את כל שחקני הליגה בממוצעי אסיסטים (8.2) וחטיפות (4.1) למשחק, קלע שיא קריירה של 12.5 נקודות למשחק ונבחר לחמישייה השנייה של העונה. בעונה העוקבת עברו הפייסרס לשחק בליגת ה-NBA, ובעונתו הראשונה בה היה "מלך האסיסטים" (עם 8.5 למשחק) ו"מלך החטיפות" (3.5 למשחק). על אף שקלע 8.0 נקודות למשחק בלבד, נבחר ביוז באותה עונה להשתתף במשחק האולסטאר של ה-NBA. בתקופתו עם הפייסרס נבחר ארבע פעמים לחמישיית ההגנה של העונה – שלוש פעמים ב-ABA ופעם אחת ב-NBA. בקיץ 1977 הועבר בטרייד לפיניקס סאנס, במדיה שיחק ב-3 העונות הבאות. בפיניקס השלים ביוז חמישייה פותחת חזקה לצד פול וסטפאל, וולטר דייוויס, טראק רובינסון ואלבן אדמס, אשר בעונת 1978/1979 הוליכה את הקבוצה עד לגמר האזור המערבי. בכל שלוש עונותיו עם הסאנס נבחר ביוז לחמישיית ההגנה של העונה, ורשם ממוצעים של 8.0 נקודות ו-4.4 אסיסטים למשחק. בעונת 1980/1981 חזר לשחק עבור הפייסרס, ועד לסיום הקריירה בשנת 1985 שיחק גם במדי פורטלנד טרייל בלייזרס וקנזס סיטי קינגס. מדיה וקבצים בנושא דון ביוז בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA מובילי ליגת ה-ABA בממוצע חטיפות למשחק, באתר basketball-reference.com סטטיסטיקות הקריירה של ביוז, באתר basketball-reference.com סטטיסטיקות המכללות של ביוז, באתר basketball-reference.com רשימת הנבחרים בדראפט 1972, באתר basketball-reference.com ההשקעה הקטנה של הפייסרס בביוז השתלמה, באתר הפייסרס, 20 בספטמבר 2011
ויקיפדיה האירית

ויקיפדיה האירית (באירית: Vicipéid na Gaeilge) היא הגרסה של ויקיפדיה בשפה האירית, המנוהלת על ידי קרן ויקימדיה והוקמה באוקטובר 2003, כאשר הערך הראשון בה נכתב בינואר 2004. מייסד ויקיפדיה זו היה גבריאל ביצ'ם. נכון ל-22 בספטמבר 2024 ישנם בוויקיפדיה האירית 60,734 ערכים ו-82 משתמשים פעילים. בנובמבר 2013, נוצר הערך ה־28,000 בוויקיפדיה, והפך אותה לוויקיפדיה ה־85 בגודלה לפי כמות ערכים. הוויקיפדיה מקיפה כיום מגוון רחב של נושאים, כולל נושאים מגוונים כמו פילוסופיה, גנטיקה, ומונחים ימיים. הוויקיפדיה לוקחת מידע (באישור) ישירות מ־Fréamh an Eolais, אנציקלופדיה של מדע וטכנולוגיה בשפה האירית. ויקיפדיה זו התקבלה לטובה על ידי אמצעי תקשורת בשפה האירית. במאמרו בנושא החזרת הלמידה לטכנולוגיית הלמידה, הציע בארי מקמלין מאוניברסיטת דבלין סיטי, כי אף על פי שוויקיפדיה האירית לעולם לא תכיל מאמרים רבים כמו הוויקיפדיה בשפות הנפוצות בעולם, היא עדיין משאב שימושי. הוא הרגיש שחיפוש ידע על תחומי נושא מסוימים זה עשוי להיות מועיל יותר מאשר חיפוש בוויקיפדיות באנגלית ובשפות אחרות, מכיוון שאופי ההתפתחות שלה יביא אותו להכיל את המאמרים היחידים, הראשוניים או המוחלטים בוויקיפדיה בשפה כלשהי על האזורים האלה. מקורות אקדמיים אחרים הדגישו את ערכו החינוכי של האתר. תפקידה של הוויקיפדיה האירית ככלי חינוכי ברמה השלישית הוכר בהקשר של שימוש בוויקימדיה, הכוללת פרויקטים הנתמכים על ידי NUI Galway, האוניברסיטה הלאומית של אירלנד. ויקיפדיה הוולשית מדיה וקבצים בנושא ויקיפדיה האירית בוויקישיתוף אתר האינטרנט הרשמי של ויקיפדיה האירית (באירית) סטטיסטיקות לוויקיפדיה האירית מאת אריק זכט Liam Upton. "Beo! - Wikipedia: tionscadal an-fhiúntach ar fad". Beo.ie. נבדק ב-2011-11-03. All Wikipedias ordered by number of articles. Fealsúnacht#.C3.93n 16.C3.BA haois go dt.C3.AD an 19.C3.BA haois Géineolaíocht Téarmaí seoltóireachta Hussey, Matthew (2011). Fréamh an Eolais. Baile Átha Cliath: Coiscéim. Mary Beth Taylor. "Beo! - Wikipedia ag fás de shíor". Beo.ie. נבדק ב-2011-11-03. Diarmaid Mac Mathúna. "Beo! - Suíomhanna den chéad scoth". Beo.ie. נבדק ב-2011-11-03. "Putting the learning back into learning technology". Aishe.org. אורכב מ-המקור ב-2016-04-21. נבדק ב-2011-11-03. "Immersion Education - General Teaching Council for Northern Ireland Repository". Gtcni.openrepository.com. 2007-12-14. אורכב מ-המקור ב-2012-12-06. נבדק ב-2011-11-03. Sharon Flynn. "Academic Writing and Wikipedia". Research.ie. נבדק ב-2016-05-14. גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
סיבורגיום

סִיבּוֹרְגְּיוּם (Seaborgium) הוא יסוד מלאכותי ממתכות המעבר שסמלו הכימי Sg ומספרו האטומי 106. זהו היסוד ה-3 בקבוצת היסודות העל-כבדים וה-14 בסדרת היסודות הטרנס אורניים. למשך תקופה מסוימת לפני, וקצת לאחר שנתגלה בשנת 1974, נקרא היסוד Unnilhexium וסמלו היה Unh כשם הספרות 1, 0, 6, בלטינית. שמו נגזר משמו של המדען גלן תיאודור סיבורג, והוא אחד משני היסודות היחידים ששמם ניתן להם על שם אדם בעודו בחיים. הסיבורגיום נוצר לראשונה ביוני 1974 על ידי קבוצת מדענים במעבדה הלאומית לורנס ברקלי, באוניברסיטת קליפורניה בברקלי, ביניהם אלברט גיורסו, על ידי הפצצת אטומי 249Cf ביוני 18O ב"מאיץ יונים על-כבדים". מההפצצה נוצרו כמה אטומי 263Sg ו-4 נייטרונים חופשיים. שלושה חודשים לפני שקבוצת המדענים מברקלי הודיעה על תגליתם, קבוצת מדענים בראשות גאורגי פליורוב מהמכון המאוחד למחקר גרעיני בדובנה שברוסיה, טענו שיצרו כבר 259Sg על ידי הפצצת 207Pb ו-208Pb ביוני 54Cr במאיץ חלקיקים. בשנת 1993 אושרה התגלית של קבוצת המדענים מברקלי והקרדיט לגילוי ניתן להם. לסיבורגיום אין שימושים מיוחדים מלבד שימושי מחקר בשל זמן מחצית החיים הקצר שלו. בשנת 2014 דווח על הצלחה ראשונה ליצור תרכובת של יסוד על-כבד ופחמן כאשר שמונה עשר אטומים של סיבורגיום הומרו לתרכובת של הקסא-קרבוניל סיבורגיום, הכוללת שש מולקולות של פחמן חד-חמצני המחוברות לאטום משותף של סיבורגיום. לסיבורגיום יש עד כה כ-11 איזוטופים שונים 10 הידועים שבהם: 258 - בעל זמן מחצית חיים של 2.9 מילישניות. 259 - בעל זמן מחצית חיים של 0.48 שניות. 260 - בעל זמן מחצית חיים של 3.6 מילישניות. 261 - בעל זמן מחצית חיים של 0.23 שניות. 262 - בעל זמן מחצית חיים של 6.9 מילישניות. 263 - בעל זמן מחצית חיים של 0.3 עד 0.9 שניות. 265 - בעל זמן מחצית חיים של 7.9 שניות. 266 - בעל זמן מחצית חיים של 21 שניות. 269 - בעל זמן מחצית חיים של 22 שניות. 271 - בעל זמן מחצית חיים של 2.4 דקות (היציב ביותר). מדיה וקבצים בנושא סיבורגיום בוויקישיתוף סיבורגיום, באתר המעבדה הלאומית לוס אלמוס סיבורגיום, באתר אנציקלופדיה בריטניקה (באנגלית) משה נחמני, לראשונה אי-פעם הודגם קשר כימי בין יסוד על-כבד לבין אטום פחמן, הידען, 28 בספטמבר 2014 ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.